Njena mati je bila slavna šansonjerka Lucienne Boyer, oče pa znan pevec Jacques Pills. Tako je bila že kot otrok prisotna v zakulisju svetovne glasbene scene, pri 15 letih pa je tudi sama nastopila na odru, in sicer skupaj z Marlene Dietrich. Glasbeni preboj je dosegla leta 1960 ter istega leta s pesmijo "Tom Pillibi" zmagala na Pesmi Evrovizije. Sledile so številne ponudbe producentov. Po kratkotrajnem bivanju v ZDA je odšla v Franciji na turnejo, kjer sta jo spremljala slavna francoska pevca Jacques Brel in Georges Brassens. Veliko je nastopala v tujini.